Olivera Katarina

**Olivera Katarina** (**Olivera Vučo** ili **Olivera Šakić** rođena **Petrović**) je srpska glumica i pevačica. Rođena je 5. 3. 1940. u porodici Petrović u Beogradu (dva puta se udavala a ime Olivera Katarina je izabrala po majci).

## Biografija
Studirala je na Akademiji za pozorište, film, radio i televiziju. Svoju pozorišnu karijeru kao student počela je glavnom ulogom u Narodnom pozorištu u predstavi „Koštana“. Postaje supruga tadašnjeg pozorišnog kritičara Vuka Vuča.

Igrala je u desetak domaćih i isto toliko inostranih filmova. Za film **Goja** nagrađena je na filmskim festivalima u Moskvi i Veneciji, a njena najpoznatija uloga je u filmu **[[Skupljači perja]]** (1967) Aleksandra Saše Petrovića, koji je nagrađen na filmskom festivalu u Kanu. Ovaj festival je zatvorila koncertom gde su pored nje pevale i Nana Muskuri i Dajan Vorvik.

Glumila je u filmovima Puriše Đorđevića, Miće Popovića, Soje Jovanović, Đorđa Kadijevića... Kod inostranih režisera igrala je u filmovima Đanfranka Parolinija, Alberta Latuade, Majkla Armstronga, Konrada Vulfa...

Kao interpretator izvornih narodnih pesama i ciganskih romansi održala je više od stotinu koncerata širom sveta, snimila je singl i LP ploče sa srpskom, ciganskom, grčkom, indonežanskom i crnačkom muzikom. Pevala je kompozicije Enia Morikonea, Šarla Demona, Doma Suzukija, Mikisa Teodorakisa, Kornelija Kovača... U čuvenoj francuskoj „Olimpiji“ održala je 72 uzastopna koncerta kojima su prisustvovale sve vodeće francuske zvezde filma i muzike toga vremena.

Olivera Katarina je ostala zapamćena i kao „jedina žena pred kojom je klečao Salvador Dali“ nakon njenog koncerta u Parizu, budući da je bio oduševljen njenom lepotom i glasom.

Nezaboravni su njeni snimci izvornih narodnih pesama: „Alaj mi je večeras po volji“, „A što ti je mila kćeri“, „Đelem, đelem“, „Verka kaluđerka“, „Niška banja“, „Crvena jabuka“, „Evo banke, cigane moj“... Pevala je šansone i pop muziku: „U ime ljubavi“, „Ljubav (sedim u jednom pariskom lokalu)“, „Pričaj mi o ljubavi“, „Budi moj“, „Nikad ne zaboravi dane naše ljubavi“, „Nije to, ljudi, istina“, „Šošana“...

Autor je zbirke pesama **Beli badnjaci** i zastupljena je u Antologiji pesama o Kosovu. Napisala je memoarsku prozu pod nazivom **[[Aristokratsko stopalo]]**.

Iz braka sa Miladinom Šakićem ima sina Maneta koji je slikar i nekoliko godina je živeo u Madridu, a danas živi i radi u Beogradu.

## Filmografija

|
|-
| 1964. || Dobra kob || 
|-
| 1964. || Put oko sveta || Nazlija
|-
| 1966. || Ponedjeljak ili utorak || 
|-
| 1966. || Vojnik || Milanka
|-
| 1966. || Roj || Ljubica
|-
| 1966. || Kommissar X - Jagd auf Unbekannt || Bobo
|-
| 1966. || San || Devojka
|-
| 1967. || Skupljači perja || Lence
|-
| 1968. || Planina gneva || 
|-
| 1968. || Ima ljubavi, nema ljubavi || 
|-
| 1968. || Uzrok smrti ne pominjati || Marija
|-
| 1969. || Fräulein Doktor ||
|-
| 1970. || Hexen bis aufs Blut gequält || Vanesa Benedikt
|-
| 1970. || Ann och Eve - de erotiska || Plesačica u noćnom klubu
|-
| 1971. || Ein Großer graublauer Vogel || Diana
|-
| 1971. || Goja || Vojvotkinja od Albe
|-
| 1973. || Devičanska svirka (TV) || Sibila
|-
| 1974. || Polenov prah || 
|-
| 1974. || Derviš i smrt || Kadinica
|-
| 1974. || Partizani || Mila
|-
| 1974. || Crveni udar || Ana
|-
| 2008. || Čarlston za Ognjenku || Velika Boginja
|}

## Televizija
# Belo u belom (1964) 
# One i on (1964)
# Akcija inspektora Rukavine (1965)
# Partizani (1974)
# Sedam plus sedam (1978)
# Zarudela zora na Moravi (1979)
# Jelena Gavanski (1982)
# Urime, Urime (1982)
# Vuk Karadžić (1987)

## Singl albumi
# 1966 - Nije to, ljudi, istina/Šošana/Ajde da igramo/Ne dam, ne dam (PGP RTB) 
# 1967 - Ja ništa ne znam/Bosonoga Sendi (Marioneta)/Moj je ceo svet (Uno Tranquillo)/Tema iz filma „Jedan čovek, jedna žena“(PGP RTB)
# 1967 - Neću tebe (Doksa to teo)/Suliram/Svu noć je padao sneg/Jer ljubav to je miris belog cveća (PGP RTB) 
# 1967 - Đelem, đelem/Rino/Trajo, trajo/Bida/Niška Banja/Čerde Mile (Supraphon Prag)
# 1968 - Balade (PGP RTB)
# 1969 - Poigraj, poigraj, devojče (Evrovizija 1969) (PGP RTB)
# 1969 - Himna čoveku (PGP RTB)
# 1969 - Šu, šu/Tula/Baš sam srećna ja (La felicidad)/Eri (Irene Erini) (PGP RTB)
# 1969 - Ža, ža/Lidu, lidu/Verka kaluđerka/Kaljina, maljina (PGP RTB) 
# 1971 - To je naše more, to su naše gore... (Jugoton)
# 1971 - Vatra/Ljubav (PGP RTB)
# 1971 - Budi moj/Imam nešto da ti dam (PGP RTB)
# 1971 - Tam deka ima/Dimitrijo (PGP RTB)
# 1972 - Treperi jedno veče/Htela bih da znam (PGP RTB)
# 1973 - Wakamono ha kaeranakatta/Koi ha... (Amon)
# 1973 - Alba/Plovi lađa Dunavom (PGP RTB)
# 1974 - Ne dodiruj moje lice/Ne reci nikom (PGP RTB) 
# 1974 - Pričaj mi o ljubavi/Pada noć (PGP RTB)
# 1975 - Alaj mi je večeras po volji/Kamerav/Čep, čep u slavinu/Verka kaluđerka (PGP RTB) 
# 1975 - Žena/Sada i nikada više (PGP RTB) 
# 1976 - Sanjam/Bilo je tako lepo sve (PGP RTB)
# 1977 - Crvena jabuka/Sijerinska banja (PGP RTB) 
# 1978 - Nikad ne zaboravi dane naše ljubavi/Slatke male laži (PGP RTB)

## LP albumi
# 1974 - Olivera Katarina (PGP RTB) 
# 1974 - Alaj mi je večeras po volji (TV šou)(PGP RTB)
# 1976 - O. K. (U ime ljubavi)(PGP RTB) 
# 1977 - Ciganske pesme (PGP RTB) 
# 1979 - Osvetnica (PGP RTB)
# 1980 - Zarudela zora na Moravi (PGP RTB) 
# 1982 - Idu momci u vojnike (PGP RTB)
# 1984 - Retka zverka (PGP RTB)
# 1999 - Alaj mi je večeras po volji - Najlepše pesme (PGP RTS)
# 1999 - Romanija/Pleme moje... (Renome)
# 2009 - Tajna (trostruki album sa zabavnim, ciganskim i srpskim narodnim pesmama) (PGP RTS)

## Vanjske veze
* Sajt Olivera Vučo-Katarina (prvaoliverakatarina.blogspot.com)
* 
* Olivera Vučo-Katarina (www.filmovi.com)
* Bila sam žrtva svoje lepote 
* Konačno sam se izvukla sa dna („Blic“, 13. decembar 2009.)